A Törvényszék 2012. szeptember 20-i ítélete - Lengyelország kontra Bizottság
(T-333/09. sz. ügy)
("EMVA - "Moduláció" - Az elért megtakarítások tagállamok közötti elosztása - A régi tagállamok és az Unióhoz 2004-ben csatlakozott tagállamok közötti különbségtétel - A 73/2009/EK rendelet 9. cikkének (2) bekezdése - Szolidaritás - Egyenlő bánásmód - Indokolási kötelezettség")
Az eljárás nyelve: lengyel
Felek
Felperes: Lengyel Köztársaság (képviselők kezdetben: M. Dowgielewicz, később: M. Szpunar, B. Majczyna és D. Krawczyk meghatalmazottak)
Alperes: Európai Bizottság (képviselők: F. Clotuche-Duvieusart és M. Owsiany-Hornung meghatalmazottak)
Az ügy tárgya
Az egyes tagállamokat a 73/2009/EK tanácsi rendelet 7. és 10. cikke szerinti moduláció alkalmazása következtében megillető összegeknek a 2009 és 2012 közötti évekre történő megállapításáról szóló, 2009. június 10-i 2009/444/EK bizottsági határozat (HL L 148., 29. o.) részleges megsemmisítése iránti kérelem, amennyiben annak I. melléklete a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendelet (HL L 30., 16. o.) 9. cikkének (2) és (3) bekezdése szerinti moduláció alkalmazásával állapítja meg a tagállamokat 2012-ben megillető összegeket.
Az ítélet rendelkező része
A Törvényszék a keresetet elutasítja.
A Törvényszék a Lengyel Köztársaságot kötelezi a költségek viselésére.
____________
1 - HL C 267., 2009.11.7.